|  |  |
| --- | --- |
| Description: ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 43 30ounz@vojvodinа.gov.rs |
|  | ČÍSLO: 000139999 2024 09427 001 002 000 001 |  DÁTUM: 02. 04. 2024 |

Podľa článkov 15 a 16 odsek 5 a článku 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – iné uznesenie, 37/16, 29/17, 24/19, 66/20 a 38/2021), článku 8 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základnej a strednej výchovy a vzdelávania a žiackeho štandardu v Autonómnej pokrajine Vojvodine (Úradný vestník APV č. 14/2014 a 10/17) a článku 7 Pravidiel о pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie obstarania vybavenia pre základné školy, ktoré majú status verejne uznávaných organizátorov aktivít formálneho základného vzdelávania dospelých na území AP Vojvodiny (Úradný vestník APV č. 7/23 a 5/24) a po uskutočnenom súbehu na financovanie a spolufinancovanie programov a projektov v oblasti vzdelávania v AP Vojvodine v roku 2024 – financovanie a spolufinancovanie obstarávania výbavy pre základné školy, ktoré majú status verejne uznávaných organizátorov aktivít formálneho základného vzdelávania dospelých na území Autonómnej pokrajiny Vojvodiny v roku 2024 (Úradný vestník APV č. 7/24), pokrajinský tajomník vzdelávania, predpisov, správy a národnostných menšín – národnostných spoločenstiev vynáša

**ROZHODNUTIE**

**О PRIDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV NA FINANCOVANIE A SPOLUFINANCOVANIE OBSTARANIA VYBAVENIA PRE ZÁKLADNÉ ŠKOLY, KTORÉ MAJÚ STATUS VEREJNE UZNÁVANÝCH ORGANIZÁTOROV AKTIVÍT FORMÁLNEHO ZÁKLADNÉHO VZDELÁVANIA DOSPELÝCH NA ÚZEMÍ AUTONÓMNEJ POKRAJINY VOJVODINY ROKU 2024**

**I.**

Týmto rozhodnutím sa určuje rozvrhnutie rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev podľa súbehu na financovanie a spolufinancovanie programov a projektov v oblasti vzdelávania v AP Vojvodine v roku 2024 – financovanie a spolufinancovanie obstarania vybavenia pre základné školy, ktoré majú status verejne uznávaných organizátorov aktivít formálneho základného vzdelávania dospelých na území AP Vojvodiny na rok 2024 (Úradný vestník APV č. 7/24 – ďalej: súbeh).

**II.**

Súbehom je **zabezpečených spolu 1 000 000,00 dinárov** na účel z bodu I. tohto rozhodnutia.

Prostriedky sú schválené základným školám, ktorých zriaďovateľom je Srbská republika, AP Vojvodina a lokálne samosprávy a ktoré majú postavenie verejne uznávaných organizátorov aktivít formálneho základného vzdelávania dospelých na území AP Vojvodiny (ďalej len: používatelia) na účely a v sumách uvedených v nasledujúcej tabuľke:

|  |  |  |  |
| --- | --- | --- | --- |
| **NÁZOV ŠKOLY** | **MIESTO** | **PRIDELENÉ PROSTRIEDKY** | **ÚČEL** |
| ZŠ PETŐFIHO SÁNDORA | Senta | 100 000,00 | Kopírka s tonerom a mikroskopom pre kabinet biológie |
| ZŠ OLGY PETROVOVEJ-RADIŠIĆOVEJ | Vršac | 100 000,00 | Pásové závesy do zborovne a kancelárie a biele tabule do učební |
| ZŠ ISTVÁNA TÖMÖRKÉNYHO | Tornjoš | 47 000,00 | Multifunkčná tlačiareň |
| ZŠ MILETU PROTIĆA | Tovariševo | 133 000,00 | Školské lavice a školské stoličky |
| ŠKOLA PRE ZÁKLADNÉ A STREDNÉ VZDELÁVANIE MILANA PETROVIĆA SO ŽIACKYM DOMOVOM | Nový Sad | 70 000,00 | Prístroje na výrobu prispôsobených učebných pomôcok vo vzdelávaní dospelých  |
| ZŠ 20. OKTÓBRA | Vrbas | 40 000,00 | Tlačiarne a notebooky |
| ZŠ PETRA PETROVIĆA NJEGOŠA | Zreňanin | 50 000,00 | Školské biele magnetické tabule veľkosti  |
| ZŠ ĐURU JAKŠIĆA | Pančevo | 50 000,00 | Videoprojektor a súvisiace vybavenie na nastavenie projektora |
| ŠKOLA PRE ZÁKLADNÉ VZDELÁVANIE DOSPELÝCH | Sombor | 180 000,00 | Kopírka, monitory, klávesnice, myš, počítač |
| ZŠ PAJU JOVANOVIĆA | Vršac | 70 000,00 | Vybavenie triedy – biele tabule a stoličky |
| ZŠ IVA LOLU RIBARA | Ruma | 80 000,00 | Notebooky |
| ZŠ JOVANA JOVANOVIĆA ZMAJA | Subotica | 80 000,00 | Počítačové vybavenie |
| **SPOLU:** | **1 000 000,00** |  |

**III.**

 Prostriedky z bodu II. tohto rozhodnutia sú určené Pokrajinským parlamentným uznesením o rozpočte Autonómnej pokrajiny Vojvodiny na rok 2024 (Úradný vestník APV č. 45/23), v osobitnom oddiele Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej: sekretariát), Program 2003 – Základné vzdelávanie, Programová aktivita 1005 – Vzdelávanie dospelých, funkčná klasifikácia 910, ekonomická klasifikácia 4632– Kapitálové transfery iným úrovniam správy, zdroj financovania 01 00 – Všeobecné príjmy a výnosy rozpočtu a sú prevádzané užívateľom v súlade s prílevom finančných prostriedkov do rozpočtu AP Vojvodiny, resp. s likvidnými možnosťami rozpočtu.

**IV.**

 Používatelia pri nákupe zariadenia uvedeného v článku 1 tohto rozhodnutia konajú v súlade s ustanoveniami Zákona o verejnom obstarávaní (vestník Službeni glasnik RS č. 91/19 a 92/23) a svojím interným aktom o verejnom obstarávaní a obstarávaní, na ktoré sa zákon nevzťahuje. Za postup obstarávania a výber uchádzača zodpovedá objednávateľ – užívateľ a v ňom zodpovedná osoba.

**V.**

 Sekretariát informuje užívateľa o rozdelení finančných prostriedkov určených týmto rozhodnutím.

**VI.**

 Sekretariát prevezme záväzok voči užívateľom na základe písomnej zmluvy.

**VII.**

 Toto rozhodnutie je konečné a nemožno proti nemu podať opravný prostriedok.

**VIII.**

 Za výkon tohto rozhodnutia je zodpovedný Sektor pre hmotno-finančné úkony sekretariátu.

**Rozhodnutie doručiť:**

1. Sektoru pre hmotno-finančné úkony sekretariátu
2. Archívu

POKRAJINSKÝ TAJOMNÍK

Zsolt Szakállas